กบข.ผนึก 3 พันธมิตร จัดสวัสดิการชุดใหญ่ให้สมาชิก
กบข. ผนึก 3 พันธมิตร บสก. สทน. และซีพี เฟรชมาร์ท พร้อมใจจัดสวัสดิการชุดใหญ่ สำหรับสมาชิก กบข. ครบเครื่องเรื่องบ้าน อาหาร และท่องเที่ยว&nbsp; &nbsp; นางสาวโสภาวดี เลิศมนัสชัย เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยถึงนโยบายการจัดสวัสดิการในปีนี้ว่า กบข. มุ่งมั่นที่จะตอบสนองความต้องการของสมาชิกกว่าหนึ่งล้านคนในประเทศให้ได้ จากการสำรวจความต้องการ และวิเคราะห์กลุ่มตัวอย่างสมาชิกจากทั่วประเทศนั้นสามารถจัดแบ่งนโยบายเป็น 3 ส่วน ได้แก่ การลดค่าใช้จ่าย การเพิ่มรายได้ และการสร้างความสุข ในเดือนนี้ กบข. จึงเดินหน้าสานต่อสวัสดิการเดิมและสรรค์สร้างสวัสดิการใหม่อย่างต่อเนื่องในคอนเซ็ปท์ &#8220;โชว์บัตร รับสิทธิ์&#8221; รวม 3 โครงการด้วยกัน&nbsp;นายบรรยง&nbsp; วิเศษมงคลชัย กรรมการผู้จัดการใหญ่&nbsp; บริษัทบริหารสินทรัพย์ กรุงเทพพาณิชย์ จำกัด (บสก.) เปิดเผยถึง โครงการบ้าน บสก. เพื่อสมาชิก กบข. ปี 2553 ว่าสมาชิก กบข. สามารถซื้อทรัพย์ของ บสก. อาทิ บ้านเดี่ยว ทาวน์เฮ้าส์ อาคารพาณิชย์ ห้องชุดพักอาศัย ฯลฯ ได้ในราคาและเงื่อนไขพิเศษ โดยเมื่อสมาชิกซื้อทรัพย์ด้วยเงินสด นอกจากจะได้รับยกเว้นค่าธรรมเนียมโอนกรรมสิทธ
9 ก.ค. 2553

กบข. ผนึก 3 พันธมิตร บสก. สทน. และซีพี เฟรชมาร์ท พร้อมใจจัดสวัสดิการชุดใหญ่ สำหรับสมาชิก กบข. ครบเครื่องเรื่องบ้าน อาหาร และท่องเที่ยว    นางสาวโสภาวดี เลิศมนัสชัย เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยถึงนโยบายการจัดสวัสดิการในปีนี้ว่า กบข. มุ่งมั่นที่จะตอบสนองความต้องการของสมาชิกกว่าหนึ่งล้านคนในประเทศให้ได้ จากการสำรวจความต้องการ และวิเคราะห์กลุ่มตัวอย่างสมาชิกจากทั่วประเทศนั้นสามารถจัดแบ่งนโยบายเป็น 3 ส่วน ได้แก่ การลดค่าใช้จ่าย การเพิ่มรายได้ และการสร้างความสุข ในเดือนนี้ กบข. จึงเดินหน้าสานต่อสวัสดิการเดิมและสรรค์สร้างสวัสดิการใหม่อย่างต่อเนื่องในคอนเซ็ปท์ “โชว์บัตร รับสิทธิ์” รวม 3 โครงการด้วยกัน นายบรรยง  วิเศษมงคลชัย กรรมการผู้จัดการใหญ่  บริษัทบริหารสินทรัพย์ กรุงเทพพาณิชย์ จำกัด (บสก.) เปิดเผยถึง โครงการบ้าน บสก. เพื่อสมาชิก กบข. ปี 2553 ว่าสมาชิก กบข. สามารถซื้อทรัพย์ของ บสก. อาทิ บ้านเดี่ยว ทาวน์เฮ้าส์ อาคารพาณิชย์ ห้องชุดพักอาศัย ฯลฯ ได้ในราคาและเงื่อนไขพิเศษ โดยเมื่อสมาชิกซื้อทรัพย์ด้วยเงินสด นอกจากจะได้รับยกเว้นค่าธรรมเนียมโอนกรรมสิทธิ์ทรัพย์ทุกรายการแล้ว บสก. ยังมอบส่วนลดเพิ่มอีก 5% จากราคาอนุมัติขาย ส่วนกรณีซื้อทรัพย์แบบผ่อนชำระกับ บสก. สำหรับอสังหาริมทรัพย์ราคาไม่เกิน 2 ล้านบาท สมาชิก กบข. ชำระเงินมัดจำเพียง 10% สามารถผ่อนชำระได้สูงสุด 10 ปี และรับอัตราดอกเบี้ยพิเศษ  MLR – 3% ตลอดอายุสัญญา ซึ่ง บสก. ตั้งใจมอบสิทธิพิเศษเหล่านี้เฉพาะสมาชิก กบข. เท่านั้น นางจำนงค์ จุณณะปิยะ ผู้อำนวยการภูมิภาค การท่องเที่ยวแห่งประเทศไทย (ททท.)  เผยว่า ททท. ยินดีสนับสนุน โครงการบัตรเดียว เที่ยวทั่วไทย ทั้งด้านงบประมาณ และจะร่วมเผยแพร่โครงการผ่านสื่อประชาสัมพันธ์ต่างๆ ของ ททท. ด้วย โดยสมาคมธุรกิจท่องเที่ยวภายในประเทศ (สทน.) จะเป็นหน่วยงานหลักในการประสานกับ กบข.  ด้านนางสาวมัยรัตน์  พีระญาณ์โกเศส นายกสมาคมธุรกิจท่องเที่ยวภายในประเทศ (สทน.) กล่าวเพิ่มเติมว่า โครงการดังกล่าวได้รับการสนับสนุนจากการท่องเที่ยวแห่งประเทศไทย (ททท.) เพื่อมอบแพ็คเกจท่องเที่ยวราคาพิเศษสำหรับสมาชิก กบข. เพียงแสดงบัตรสมาชิก กบข. เมื่อจองแพ็คเกจกับบริษัททัวร์ที่เข้าร่วมโครงการกว่า 30 แห่ง โดยมีโปรแกรมการเดินทางที่หลากหลายทั้งน้ำตก ภูเขา ทะเล ทำบุญ หรือวัฒนธรรม เพื่อรองรับและตอบสนองกับไลฟ์สไตล์ของสมาชิก กบข. ทั่วประเทศ สำหรับนายจักร์ชัย  นุชประยูร รองกรรมการผู้จัดการอาวุโส  บริษัท ซีพี เอฟ เทรดดิ้ง จำกัด เปิดเผยถึง สิทธิพิเศษร้านซีพี เฟรชมาร์ท ว่าโครงการนี้มอบสิทธิพิเศษ 2 ต่อ ให้กับสมาชิก กบข. ต่อแรก เมื่อสมัครบัตรสมาชิก ซีพี จะได้รับบัตรสมาชิกโดยฟรีค่าธรรมเนียม 200 บาท ต่อที่สอง รับส่วนลดสำหรับ  การซื้อสินค้าราคาปกติ โปรโมชั่นสินค้าราคาพิเศษประจำเดือน และทุกครั้งที่สมาชิก กบข. ใช้จ่ายผ่านบัตรจะได้รับแต้มสะสมเพื่อนำมาแลกซื้อสินค้าและสิทธิพิเศษอื่นๆ มากมาย โดยสมาชิก กบข. สามารถซื้อสินค้าราคาประหยัดได้ที่ร้านค้า ซีพี เฟรชมาร์ททุกสาขาทั่วประเทศ